Teppe

Teppe, også kalt pledd i noen tilfeller, er på norsk et samlebegrep for tekstiler som er blitt enten vevd, sydd, strikket eller knyttet, til et stort, rektangulært – som regel – objekt som har visse visuelle og/eller varmeisolerende kvaliteter. 

Et teppe er ikke det samme som en dyne. 

 Ulike typer 
Man kan skille mellom tepper som primært er tilvirket for å fylle et behov, og tepper som primært er tilvirket som utsmykningsobjekter, i form av kunsthåndverk eller kunst. Mange tepper kan kategoriseres både som bruksgjenstander og som utsmykningsobjekter; i tillegg vil det ofte skje en gradvis overgang fra én kategori til en annen etterhvert som teppets alder stiger. Prydgjenstander som blir slitt, umoderne eller av andre grunner ikke verdsatt i samme grad som før, kan i årenes løp bli betraktet som rene bruksgjenstander. Omvendt kan rene brukstepper fra eldre stilepoker og kultursamfunn, med årene få en forhøyet status og bli verdsatt primært som kunstobjekter som er for kostbare eller kulturelt verdifulle til å anvendes til sitt opprinnelige formål.

 Bruksgjenstander 
På norsk brukes ordet «teppe» i betydningen bruksgjenstand om

 tekstiler som er tilvirket for å legges på gulvet – eller på bakken – dels for å isolere mot kulde, dels for å skåne gulvet mot slitasje, skader eller søl. Vanlige gulvtepper kan være vevnader;  kelim, röllakan og fillerye er eksempler på vevde gulvtepper fra ulike kulturkretser. Gulvtepper kan også være knyttet, enten maskinelt eller håndknyttet; persiske tepper er eksempler på slike tepper.
 tekstiler som er tilvirket for å hjelpe med å holde varmen, ved at man kan bre dem rundt seg, sove under dem, eller lignende. Slike tepper kalles ofte pledd.

 Utsmykningsobjekter 
På norsk brukes ordet «teppe» om utsmykningsobjekter som – vanligvis – er laget av tekstiler, eller påminner om gjenstander som vanligvis er laget av tekstiler. 

veggteppe. Når tepper blir brukt som veggteppe eller gulvteppe, brukes ikke uttrykket pledd lenger. 

Et vegg-til-vegg-teppe er et teppe som dekker hele gulvarealet i et rom og gjerne er festet med lister langs veggene. Ofte er teppet limt til underlaget.

 Historie 
Det er funnet egyptiske veggmalerier og babylonske avbildinger av tepper som kan vise til at tepper allerede var oppfunnet 2000–3000 år f.Kr.  

I moderne tid kan tepper lages enten for hånd eller maskinelt. Håndknytting, som det kalles når tepper blir knyttet uten maskin, har sin opprinnelse i Midtøsten. Spesielt i middelalderen var denne typen teppe svært populær. Denne teknikken spredte seg ut til Asia og Europa. I England ble teknikken tatt videre, og den industrielle revolusjonen startet med oppfinnelsen Spinning Jenny, som var en industriell spinnemaskin. 

 Fremstilling 
Tepper kan lages av forskjellige materialer, som ullgarn eller stoffstrimler. 

Håndknyttede tepper bedømmes gjerne på tettheten på knutene; jo flere knuter per centimeter, jo finere kvalitet. 

 Kjente tepper (utvalg) 

 Bayeux-teppet 
Bayeux-teppet er et brodert veggteppe som er 70 meter langt og en halv meter bredt. Teppet forestiller en invasjon av England i 1066. Bayeux-teppet ble brodert rundt 1070. 

 Pazyrykteppet 
Pazyrykteppet er et håndknyttet teppe i ull fra Pazyrykdalen i Sibir. Teppet ble tilvirket rundt 400 år f.Kr.

 Frida Hansens billedvever 
Den norske kunstneren Frida Hansen (1855–1931) ble verdensberømt for sine vevde billedtepper. Hun utviklet en helt ny vevteknikk, som kalles transparensvev, og drev i en periode et toneangivende atelier som sysselsatte flere kunstvevere..

 Se også  
 SNL om tepper 

 Gobelin

 Referanser